
Narva Linnavolikogu 21.02.2006.a otsuse nr 32
„Maa taotlemine Narva linna munitsipaalomandisse“

kehtetuks tunnistamine

1. Asjaolud ja menetluse käik 

Toetudes Maareformi seaduse § 28 lõikele 2, Narva linna arengukava aastateks 2004-2007 (vastu võetud Linnavolikogu 30.09.2004 määrusega nr 44/40) realiseerimiskavasse sisse kantud tegevusele “Munitsipaalelamufondi arendamine Tolli tänava piirkonnas“ ning Tolli tänava detailplaneeringule (kehtestatud Linnavolikogu 27.11.2003.a otsusega nr 154/24) võttis Linnavolikogu 21.02.2006.a vastu otsuse nr 32 „Maa taotlemine Narva linna munitsipaalomandisse“.

Antud otsuse alusel taotles Narva Linnavalitsus 18.07.2006.a kirjaga nr 1.11/1179 linna munitsipaalomandisse järgmised maaüksused: Sepa põik 1 (pindala 4080 m2, sihtotstarve 60 % korruselamumaa ja 40% ärimaa), Sepa põik 3 (pindala 4199 m2, sihtotstarve 60 % korruselamumaa ja 40% ärimaa), Sepa tn 18 (pindala 2538 m2, sihtotstarve väikeelamumaa), Tolli tn 6a (pindala 1294 m2, sihtotstarve väikeelamumaa), Tolli tn 8 (pindala 1428 m2, sihtotstarve väikeelamumaa), Tolli põik 2 (pindala 1417 m2, sihtotstarve väikeelamumaa), Tolli põik 4 (pindala 1522 m2, sihtotstarve väikeelamumaa),Tolli põik 6 (pindala 1308 m2, sihtotstarve väikeelamumaa), Tolli põik 8 (pindala 1322 m2, sihtotstarve väikeelamumaa). 
Keskkonnaministeerium teatas 06.11.2008.a kirjaga nr 1-1-1/50465, et kuna kehtiva õiguse kohaselt saab kohaliku omavalitsusüksuse ülesannete täitmiseks ja arenguks vajaliku maa mõistet sisustada vaid KOKS §6 alusel, puudub õiguslik alus anda elamumaad munitsipaalomandisse tasuta. Selle kirja kohaselt tagatakse kõikidele kohalikele omavalitsustele elamumaa omandamise võimalus riigivaraseadusega. Riigivaraseaduse § 34 kohaselt võib riigivara valitseja Vabariigi Valitsuse otsuse alusel võõrandada riigile kuuluvat elamumaa sihtotstarbega hoonestamata maad asukohajärgsele kohalikule omavalitsusele turuhinnast soodsamalt (65 protsenti selle harilikust väärtusest).

Üheks Narva Linnavolikogu 21.02.2006.a otsuse nr 32 vastuvõtmise aluseks oli Narva Linnavolikogu 30.09.2004.a määrusega nr 44/40 kinnitatud linna arengukava aastateks 2004-2007, mis on praeguseks aegunud. 26.09.2007.a on Narva Linnavolikogu määrusega nr 36 kinnitatud uus arengukava aastateks 2008-2012, kus ei ole tegevust „Munitsipaalelamufondi arendamine Tolli tänava piirkonnas“.
Lähtudes eeltoodust tuleb Narva Linnavolikogu 21.02.2006.a otsuse nr 32 „Maa taotlemine Narva linna munitsipaalomandisse“ kehtetuks tunnistada.

2. Õiguslikud alused 

2.1 Haldusmenetluse seaduse §64 lõike 2 kohaselt haldusorgan otsustab haldusakti kehtetuks 

tunnistamise kaalutlusõiguse kohaselt, kui seadus ei keela haldusakti kehtetuks tunnistada või ei kohusta haldusakti kehtetuks tunnistama.

2.2 Haldusmenetluse seaduse §68 lõike 2 kohaselt otsustab haldusakti kehtetuks tunnistamise 

haldusorgan, kelle pädevuses oleks haldusakti andmine kehtetuks tunnistamise ajal. 

2.3 Vastavalt Haldusmenetluse seaduse §70 lõikele 1 tunnistatakse haldusakt kehtetuks iseseisva haldusaktiga, mille suhtes kohaldatakse peale käesoleva jao sätete ka muid haldusakti kohta kehtivaid nõudeid.

3. Otsus
    Tunnistada kehtetuks Narva Linnavolikogu 21.02.2006.a otsuse nr 32 „Maa taotlemine Narva linna munitsipaalomandisse“.

4. Rakendussätted

4.1 Otsus jõustub teatavakstegemisest.
4.2 Otsust on võimalik vaidlustada Tartu Halduskohtu Jõhvi kohtumajas 30 päeva jooksul alates 

      jõustumisest.

